
Ministrstvo za okolje in prostor izdaja na podlagi 38. a člena Zakona o državni upravi (Uradni list RS, št. 113/05-ZDU-1-UPB4, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14 in 51/16), 46. člena Zakona o varstvu okolja (Uradni list RS, št. 39/2006 – ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg in 84/18-ZIURKOE), 51. člena Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12 – ZUPUDPP-A, 109/12, 76/14-odl. US, 14/15-ZUUJFO in 61/17-ZUreP-2) v povezavi z drugim odstavkom 273. člena Zakona o urejanju prostora (ZUreP-2, Uradni list RS, št. 61/17) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06 – ZUS-1, 126/07, 65/08, 8/10 in 82/13) v upravni zadevi odločitve o sprejemljivosti vplivov izvedbe plana na okolje za plan Občinski prostorski načrt Občine Ankaran, pripravljavcu plana, Občini Ankaran, Jadranska cesta 66, 6280 Ankaran, naslednjo

ODLOČBO

1. Vplivi plana na okolje, ugotovljeni v postopku celovite presoje vplivov na okolje, za Občinski prostorski načrt Občine Ankaran (LOCUS d.o.o., št. projekta 1383, april 2020, dopolnjeno po usklajevanju z nosilci urejanja prostora 12.6.2020 in 8.9.2020) so sprejemljivi ob upoštevanju omilitvenih ukrepov in monitoringa iz okoljskega poročila (LOCUS d.o.o., št. projekta 1383, april 2020). Občina z rezultati monitoringa seznani ministrstvo v petih letih po sprejemu plana.
1. V tem postopku ni bilo stroškov.

Obrazložitev

I. Vloga

Pripravljavec plana, Občina Ankaran, Jadranska cesta 66, 6280 Ankaran, je z vlogo št. 350-4/2016(178) z dne 14.9.2020, prejeto 15.9.2020, Ministrstvo za okolje in prostor (v nadaljnjem besedilu ministrstvo) pozval za izdajo odločitve o sprejemljivosti vplivov izvedbe Občinskega prostorskega načrta Občine Ankaran na okolje. 

Vlogi so bila priložena mnenja ministrstev in organizacij, ki sodelujejo tudi v postopku celovite presoje vplivov na okolje in sicer:
- mnenje Direkcije Republike Slovenije za vode, št. 35012-26/2020-13, z dne 8.9.2020; 
- mnenje Ministrstva za izobraževanje, znanost, kulturo in šport, št. 3501-45/2016/29, z dne 15.6.2020;
- mnenje Ministrstva za kmetijstvo, gozdarstvo in prehrano s področja gozdarstva in lovstva, št. 3401-12/2019/7, z dne 20.3.2019;
- mnenje Ministrstva za kmetijstvo, gozdarstvo in prehrano s področja kmetijstva, št. 350-32/2016/25, z dne 15.9.2020;
- mnenje Ministrstva za zdravje, št. 354-39/2019-5, z dne 18.3.2019, ki je posredovalo tudi strokovno mnenje Nacionalnega inštituta za javno zdravje, št. 354-46/19-4/256, z dne 30.5.2019;
- mnenje Zavoda RS za varstvo narave, Območna enota Piran, št. 7-III-124/5-O-18/TT, z dne 12.3.2019;
- mnenje Zavoda za gozdove Slovenije, Območna enota Sežana, št. 350-7/2017-11, z dne 8.3.2019 in 
- mnenje Zavoda za ribištvo Slovenije, št. 4201-7/2019/2, z dne 19.3.2019.

Gradivo predloga Občinskega prostorskega načrta Občine Ankaran je bilo objavljeno na spletnem strežniku, na naslovu: https://dokumenti-pis.mop.gov.si/interno/. Na navedenem spletnem strežniku je bilo dostopno naslednje gradivo:
- Predlog Odloka o občinskem prostorskem načrtu Občine Ankaran; tekstualni in grafični ter strateški in izvedbeni del (LOCUS d.o.o., št. projekta 1383, april 2020, dopolnjeno po usklajevanju z nosilci urejanja prostora 12.6.2020 in 8.9.2020);
- Okoljsko poročilo za izvedbo postopka CPVO za OPN Ankaran; predlog OPN – dopolnitev na podlagi 1. mnenja DRSV (LOCUS d.o.o., št. projekta 1383, april 2020);
- priloge.

II. Dosedanji postopek

Ministrstvo, pristojno za varstvo okolja, je z odločbo št. 35409-340/2018/16 z dne 8.10.2018 odločilo, da je za Občinski prostorski načrt Občine Ankaran, treba izvesti postopek celovite presoje vplivov na okolje. 

Za Občinski prostorski načrt Občine Ankaran je bilo izdelano okoljsko poročilo (LOCUS d.o.o., št. projekta 1383, januar 2019), za katero je ministrstvo izdalo mnenje o ustreznosti št. 35409-26/2019/16 z dne 6.6.2019.

Pripravljavec plana je dopolnjen osnutek občinskega prostorskega načrta in okoljsko poročilo razgrnil dvakrat. Prva javna razgrnitev je potekala od 17.6.2019 do 19.7.2019 v prostorih Občinske uprave Občine Ankaran. Gradivo je bilo objavljeno tudi v elektronski obliki na spletni strani Občine Ankaran, na naslovu: http://www.opn.si/ankaran/Dokumenti/1_odlok/Odlok_o_OPN_Ankaran_SLO.pdf.
V okviru javne razgrnitve gradiva je bila dne 27.6.2019, v prostorih Osnovne šole Ankaran, izvedena tudi javna obravnava. Dopolnjen osnutek občinskega prostorskega načrta je bil pripravljen na osnovi upoštevanih pripomb in je bil skupaj s stališči do pripomb dan v drugo javno razgrnitev, ki je potekala od 27.1.2020 do 27.2.2020 v prostorih Občine Ankaran. Druga javna obravnava je potekala dne 30.1.2020, v prostorih Osnovne šole Ankaran. Z dnem začetka javne razgrnitve je bilo gradivo objavljeno tudi v elektronski obliki, na spletni strani občine, na naslovu: 
http://www.opn.si/ankaranJR02/Dokumenti/1_odlok/OPN_DOP_OSNUTEK_36_MS_za_razgrnitev_sledljive_spremembe.pdf. 

III. Sprejemljivost vplivov izvedbe plana

Po 46. členu Zakona o varstvu okolja (Uradni list RS, št. 39/2006-ZVO-1-UPB, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/08, 108/09, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg in 84/18-ZIURKOE; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi.

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolja ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

Po 51. členu Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 57/12-ZUPUDPP-A, 109/12, 76/14-odl. US, 14/15-ZUUJFO, 61/17-ZUreP-2; v nadaljnjem besedilu ZPNačrt) občina pripravi predlog občinskega prostorskega načrta na podlagi stališč do pripomb in predlogov javnosti, podanih v okviru javne razgrnitve ter ga pošlje ministrstvu, pristojnemu za urejanje prostora, da gradivo pregleda in objavi na svetovnem spletu. Po objavi gradiva, občina pozove nosilce urejanja prostora, da v 30 dneh podajo mnenje k predlogu občinskega prostorskega načrta. Če je za občinski prostorski načrt treba izvesti celovito presojo vplivov na okolje, se pristojna ministrstva v mnenju opredelijo tudi do sprejemljivosti vplivov občinskega prostorskega načrta na okolje z vidika svoje pristojnosti in ga pošljejo ministrstvu, pristojnemu za varstvo okolja. Na podlagi mnenj ministrstev iz tretjega odstavka 51. člena ZPNačrt ministrstvo, pristojno za varstvo okolja odloči o sprejemljivosti vplivov izvedbe občinskega prostorskega načrta skladno z zakonom, ki ureja varstvo okolja.

Zakon o urejanju prostora (ZUreP-2) v drugem odstavku 273. člena določa, da se občinski prostorski načrti, začeti pred začetkom uporabe tega zakona, končajo po ZPNačrt.

Z vlogo št. 350-4/2016 (178) z dne 14.9.2020, prejeto 15.9.2020, je pripravljavec plana zaprosil ministrstvo za odločitev o sprejemljivosti vplivov izvedbe predloga Občinskega prostorskega načrta Občine Ankaran na okolje. Vlogi je priložil mnenja ministrstev in organizacij, ki sodelujejo tudi v postopku celovite presoje vplivov na okolje.

Pripravljavec plana je v postopku ugotavljanja sprejemljivosti vplivov izvedbe plana na okolje na ministrstvo posredoval mnenja ministrstev in organizacij, ki sodelujejo v postopku celovite presoje vplivov na okolje, in sicer: mnenje Zavoda RS za varstvo narave št. 7-III-124/5-O-18/TT, z dne 12.3.2019, mnenje Ministrstva za kmetijstvo, gozdarstvo in prehrano s področja gozdarstva in lovstva št. 3401-12/2019/7, z dne 20.3.2019, mnenje Ministrstva za kmetijstvo, gozdarstvo in prehrano s področja kmetijstva št. 350-32/2016/25, z dne 15.9.2020, mnenje Zavoda za gozdove Slovenije št. 350-7/2017-11, z dne 8.3.2019, mnenje Zavoda za ribištvo Slovenije, št. 4201-7/2019/2 z dne 19.3.2019, mnenje Ministrstva za zdravje št. 354-39/2019-5, z dne 18.3.2019, ki je posredovalo strokovno mnenje Nacionalnega inštituta za javno zdravje št. 354-46/19-4/256, z dne 30.5.2019, mnenje Ministrstva za izobraževanje, znanost, kulturo in šport, št. 3501-45/2016/29 z dne 15.6.2020 in mnenje Direkcije Republike Slovenije za vode št. 35012-26/2020-13, z dne 8.9.2020. Navedena ministrstva in organizacije so se v mnenjih pozitivno opredelili do sprejemljivosti vplivov izvedbe Občinskega prostorskega načrta Občine Ankaran na okolje s stališča svojih pristojnosti.

IV. Omilitveni ukrepi in monitoring/spremljanje stanja okolja

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana. 

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Ministrstvo, pristojno za varstvo okolja, ugotavlja, da so omilitveni ukrepi opredeljeni v Okoljskem poročilu za izvedbo postopka CPVO za OPN Ankaran; predlog OPN – dopolnitev na podlagi 1. mnenja DRSV (LOCUS d.o.o., št. projekta 1383, april 2020). Izvedba Občinskega prostorskega načrta Občine Ankaran je dovoljena in okoljsko sprejemljiva le ob upoštevanju omilitvenih ukrepov navedenih v okoljskem poročilu. Spremljanje stanja poteka v skladu z okoljskim poročilom. Pripravljavec plana mora z rezultati monitoringa seznaniti ministrstvo v petih letih po sprejemu plana.

V. Sprejemljivost vplivov izvedbe plana

Po pregledu vseh posredovanih gradiv je naslovni organ ugotovil, da so vplivi izvedbe Občinskega prostorskega načrta Občine Ankaran na okolje sprejemljivi, ob upoštevanju omilitvenih ukrepov, s čimer se strinjajo tudi pristojna ministrstva, organizacije in javnost.

VI. Stroški

V tem postopku posebni stroški niso nastali, zato je ministrstvo odločilo tako, kot izhaja iz točke 2 izreka te odločbe.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, 1000 Ljubljana. Tožba se vloži pisno pri navedenem sodišču.


Postopek vodila:

Mag. Alenka Cof	
Višja svetovalka         	
	Mag. Andrej Vizjak
	MINISTER


Vročiti :
- Občina Ankaran, Jadranska cesta 66, 6280 Ankaran, info@obcina-ankaran.si 

V vednost (elektronsko):
- Direkcija RS za vode, gp.drsv@gov.si 
- Ministrstvo za kmetijstvo, gozdarstvo in prehrano, Direktorat za kmetijstvo, gp.mkgp@gov.si 
- Ministrstvo za kmetijstvo, gozdarstvo in prehrano, Direktorat za gozdarstvo in lovstvo, gp.mkgp@gov.si 
- Ministrstvo za kulturo, Direktorat za kulturno dediščino, gp.mk@gov.si 
- Ministrstvo za okolje in prostor, Direktorat za prostor, graditev in stanovanja, gp.mop@gov.si 
- Ministrstvo za zdravje, Direktorat za javno zdravje, gp.mz@gov.si 
- Zavod RS za varstvo narave, Območna enota Piran, zrsvn.oepi@zrsvn.si
- Zavod za gozdove Slovenije, zgs.tajnistvo@zgs.si 
- Zavod za ribištvo Slovenije, info@zzzrs.si 

